**Əli İsmayıl oğlu İbrahimov** (1 (14) oktyabr 1913, Üst-Kara[d] – 16 fevral 1990, Bakı) — sovet partiya və dövlət xadimi, 1970–1981-ci illərdə Azərbaycan SSR Nazirlər Sovetinin sədri, 6–10-cu çağırış SSRİ Ali Sovetinin deputatı, Sovet İttifaqı Kommunist Partiyası MK üzvlüyünə namizəd (1971–1981).

Həyatı
------

### İlk illəri və təhsili

Əli Ibrahimovun baba və nənələri 1860–1870-ci illərdə Sibirə sürgün edilmişdir. İnqilabi hərəkatda iştirak edən atası İsmayıl kişi 1919-cu ildə ağqvardiyaçılar tərəfindən öldürülmüşdür.

Əli İbrahimov Rusiya imperiyasının Zabaykal vilayətindəki Nerçinsk-Zavodsk mahalının Üst-Kara kəndində kəndli ailəsində dünyaya gəlmişdir. Atası və anası da Sibirdə doğulmuş və orada yaşamışlar. Orta təhsilini kənd məktəbində alan Əli 1929-cu ildə buranı bitirmiş və elə həmin il ailəsi ilə birlikdə Bakıya köçmüşdür. Bakıda o, Bakı mexaniki texnikumuna daxil olmuş və 1932-ci ildə buranı texnik-mexanik peşəsi ilə bitirərərk Leytenant Şmidt adına zavodda əmək fəaliyyətinə başlamışdır.

1932–1937-ci illərdə Azərbaycan Sənaye İnstitutunun "Mexanika" fakültəsində təhsil almış və buranı mühəndis-mexanik ixtisası üzrə bitirmişdir. 1938–1940-cı illərdə sovet ordusunun Sakit okean donanmasın hərbi xidmət keçmişdir. 1941–1943-cü illərdə 1 May adına Bakı maşınqayırma zavodunda baş mühəndis, 1943–1945-ci illərdə Kirov adına Bakı qazma dəzgahları zavodunda direktor olmuşdur.

1945–1946-cı illərdə Bakı Partiya Komitəsi katibinin maşınqayırma sənayesi üzrə müavini, 1946–1948-ci illərdə "Azneftmaş" trestinin rəhbəri vəzifələrində çalışmışdır.

### Dövlət xidmətində

1948–1950-ci illərdə Əli İbrahimov Azərbaycan Kommunist Partiyası Mərkəzi Komitəsi katibinin müavini, sənaye və nəqliyyat şöbəsinin müdiri olmuşdur. 1950–1953-cü illərdə Azərbaycan SSR Nazirlər Sovetinin Dövlət Plan Komissiyasının sədri, 1953–1954-cü illərdə respublika Dövlət Plan Komitəsi sədrinin birinci müavini, 1954–1964-cü illərdə Azərbaycan SSR Dövlət Plan Komitəsinin sədri, 1963–1965-ci illərdə Zaqafqaziya iqtisadi rayonunun Plan Komissiyasının sədri, 1965–1970-ci illərdə isə Azərbaycan SSR Nazirlər Soveti sədrinin birinci müavini vəzifəsində çalışmışdır.

1970–1981-ci illərdə Azərbaycan SSR Nazirlər Sovetinə sədrlik etmiş və SSRİ Nazirlər Sovetinin üzvü olmuşdur. 1981-ci ilin yanvarında təqaüdə çıxmışdır.

Dəfələrlə Azərbaycan Kommunist Partiyası MK və Sovet İttifaqı Kommunist Partiyası MK üzvlüyünə namizəd, Azərbaycan Kommunist Partiyası MK və bürosunun, Azərbaycan Ali Soveti rəyasət heyətinin üzvü, plenum, konfrans və qurultayların nümayəndəsi, SSRİ və Azərbaycan SSR Ali Sovetinin deputatı seçilmişdir.

4 dəfə "Lenin" ordeni, 3 dəfə "Qırmızı əmək bayrağı" ordeni və müxtəlif medallarla təltif olunmuşdur.

Ailəsi
------

Atası *Məşədi İsmayıl Bəylər oğlu Behbudov* — 1880-ci ildə Çita vilayətinin Ust-Karsk şəhərində anadan olmuşdu. Əslən Füzuli rayonunun Aybasanlı kəndindəndir. O, gimnaziyada oxumuş, sonra Dağ-mədən Akademiyasına qəbul olmuşdu. Akademiyanı tamamlayandan sonra qızıl mədənlərində çalışmışdı. O, 1903-cü ildə doğma kəndinə baş çəkmiş, qohum-əqrəbası ilə görüşmüşdü. Buradan Xorasana yollanmış, Məşədi-müqəddəsi ziyarət etmişdi. Ziyarətdən sonra Çita vilayətinə dönmüşdü. Məşədi İsmayıl Arəstə xanımla ailə qurmuşdu. Əli adlı oğlu, Leyla xanım və Bilqeys adlı qızları vardı.

Xarici keçidlər
---------------

* Əli İbrahimovun 100 illik yubileyinin keçirilməsi haqqında Azərbaycan Respublikası Prezidentinin Sərəncamı — president.az

İstinadlar
----------

1. ↑  Ənvər Çingizoğlu, Qayibalılar tayfası, "Soy" dərgisi, 5 (13) 2008.

| ⛭Azərbaycan Azərbaycanın hökumət başçıları Azərbaycan |
| --- |
| Azərbaycan Xalq Cümhuriyyəti(1918–1920) | 

|  |  |
| --- | --- |
| Nazirlər Şurasınınsədrləri (1918–1920) | 
* Fətəli xan Xoyski (28 may 1918 — 14 mart 1919)
* Nəsib bəy Yusifbəyli (14 mart 1919 — 1 aprel 1920)
* Məmmədhəsən Hacınski (i.e.) (1 aprel 1920 — 28 aprel 1920)

 |

 |
| Azərbaycan SSR(1920–1991) | 

|  |  |
| --- | --- |
| Xalq Komissarları Sovetininsədrləri (1920–1946) | 
* Nəriman Nərimanov (28 aprel 1920 — 6 may 1922)
* Qəzənfər Musabəyov (6 may 1922 — 14 mart 1930)
* Dadaş Bünyadzadə (14 mart 1930 — 23 oktyabr 1932)
* Mircəfər Bağırov (23 oktyabr 1932 — 12 dekabr 1933)
* Hüseyn Rəhmanov (12 dekabr 1933 — 5 oktyabr 1937)
* Teymur Quliyev (13 noyabr 1937 — 28 mart 1946)

 |
| Nazirlər Sovetininsədrləri (1946–1991) | 
* Teymur Quliyev (28 mart 1946 — 18 aprel 1953)
* Mircəfər Bağırov (18 aprel 1953 — 17 avqust 1953)
* Teymur Quliyev (17 avqust 1953 — 9 mart 1954)
* Sadıq Rəhimov (9 mart 1954 — 8 iyul 1958)
* Vəli Axundov (8 iyul 1958 — 10 iyul 1959)
* Məmməd İsgəndərov (10 iyul 1959 — 29 dekabr 1961)
* Ənvər Əlixanov (29 dekabr 1961 — 10 aprel 1970)
* Əli İbrahimov (10 aprel 1970 — 22 yanvar 1981)
* Həsən Seyidov (22 yanvar 1981 — 27 yanvar 1989)
* Ayaz Mütəllibov (27 yanvar 1989 — 26 yanvar 1990)
* Həsən Həsənov (26 yanvar 1990 — 7 fevral 1991)

 |

 |
| Azərbaycan Respublikası(1991-ci ildən) | 

|  |  |
| --- | --- |
| Baş nazirlər(1991-ci ildən) | 
* Həsən Həsənov (7 fevral 1991 — 4 aprel 1992)
* Feyruz Mustafayev (i.e.) (4 aprel 1992 — 14 may 1992)
* Rəhim Hüseynov (14 may 1992 — 30 yanvar 1993)
* Əli Məsimov (5 fevral 1993 — 28 aprel 1993)
* Pənah Hüseynov (28 aprel 1993 — 30 iyun 1993)
* Surət Hüseynov (30 iyun 1993 — 7 oktyabr 1994)
* Fuad Quliyev (7 oktyabr 1994 — 20 iyul 1996)
* Artur Rasizadə (20 iyul 1996 — 26 noyabr 1996)
* Artur Rasizadə (26 noyabr 1996 — 4 avqust 2003)
* İlham Əliyev (4 avqust 2003 — 4 noyabr 2003)
* Artur Rasizadə (4 noyabr 2003 — 21 aprel 2018)
* Novruz Məmmədov (21 aprel 2018 — 8 oktyabr 2019)
* Əli Əsədov (8 oktyabr 2019 — indiyədək)

 |

 |